«ԱՆԱՌԱԿԻ ԿԻՐԱԿԻ»-ԻՆ ԸՆԴԱՌԱՋ


ՀՕՐ ՍԻՐՈՅ ՆԱՄԱԿԸ ԻՐ ԶԱՒԱԿՆԵՐՈՒՆ[footnoteRef:1] [1:  Դիմատետրի “God's Love letter for you...”-ի (https://www.youtube.com/watch?v=qpSE3eZTCNo) տպաւո-րութեան տակ` այցելուած 25 փետրուար 2021-ին։ Աստուածաշնչական մէջբերումները համեմատական հանգամանք ունին։
] 

Աստուծոյ մտերմիկ պատգամը մեզի` Իր սրտէն մեր սրտերուն

	Սիրելի՛ ԶԱՒԱԿՆԵՐՍ,
	Թերեւս դուք զիս չէք ճանչնար, սակայն Ես ձեզ շա՛տ լաւ կը ճանչնամ (Սաղմոս 139.1)։
	Գիտեմ ձեր նիստուկացը, կը կարդամ ձեր մտածումները, կը հետեւիմ ձեր կեանքին. ծանօթ եմ ձեր բոլոր գործերուն (Սաղմոս 139.2–3)։
	Իմ պահապան աջս մի՛շտ ձեր վրայ է (Սաղմոս 139.5)։ 
	Վստահ եղէ՛ք` ձեր գլխուն իւրաքանչիւր մազն իսկ համրած եմ. դուք շատ մեծ արժէք ունիք Իմ աչքիս (Աւետարան ըստ Մատթէոսի 10.30–31), որովհետեւ ձեզ Իմ պատկերովս ստեղծած եմ (Ծնունդներ 1.27). դուք Ինձմով կ՛ապրիք, կը շարժիք ու կաք. դուք իմ ԶԱՒԱԿՆԵՐՍ էք (Առաք-եալներու գործերը 17.28):
	Ձեզ ճանչցայ նոյնիսկ ձեր կազմաւորումէն առաջ (Երեմիա 1.4-5) ու տակաւին ձեր մօր որովայնին մէջ եղած օրէն ձեզի ապաւէն դարձայ (Սաղմոս 71.6), եւ ձեր կեանքին բոլոր օրերը գիրքիս մէջ արձանագրեցի (Սաղմոս 139.15–16)։ 
	Ձեզ փրկութեան ժառանգորդ դարձուցի եւ փառքս գովերգելու հրա-ւիրեցի (Նամակ Եփեսացիներուն 1.11–12)։ 
	Ձեզի կեանք, շունչ եւ ամեն ինչ տուի (Առաքեալներու գործերը 17.25), ու ձեզ սքանչելիք մը ըրի (Սաղմոս 139.14)։
	Ես սէր եմ եւ մենք սիրով իրարու միացած ենք (Ընդհանրական առաջին նամակ Յովհաննէս առաքեալի 4.16). նոյն սիրով ես ձեր Հայրը դարձայ եւ ձեզ Իմ ԶԱՒԱԿՆԵՐՍ դարձուցի (Ընդհանրական առաջին նամակ Յովհաննէս առաքեալի 3.1), որպէսզի ձեր երկրաւոր հայրերէն աւելի լաւ պարգեւներ տամ ձեզի (Աւետարան ըստ Մատթէոսի 7.11), որով-հետեւ ես ձեր կատարեալ Հայրն եմ եւ ձեզ եւս կատարելութեան կը հրաւի-րեմ (Աւետարան ըստ Մատթէոսի 5.48)։
	Ձեզի համար յուսալից ապագայ պատրաստած եմ (Երեմիա 29.11), որովհետեւ ձեզ յաւիտենական սիրով սիրեցի (Երեմիա 31.3):
	Ձեր փրկութիւնը ցնծութեանս աղբիւրն է (Սոփոնիա 3.17)։
	Ձեզի հետ յաւիտենական ուխտ կնքեցի եւ ձեզ միշտ բարիքներով զարդարեցի (Երեմիա 32.40):
	Դուք Իմ սեփական ժողովուրդս եւ սուրբ ազգ մըն էք (Ելք 19.5–6). ձեզի բարիք ընելով կ՚ուրախանամ (Երեմիա 32.41), եւ ձեզի մեծ ու սքան-չելի բաներ ցոյց կու տամ (Երեմիա 33.3)։
	Եթէ զիս ձեր բոլոր սրտով փնտռէք` պիտի գտնէք (Երկրորդումն Օրէնքի 4.29)։
	Ինծի վստահեցէք եւ ձեր սրտին բոլոր բաղձանքները պիտի տամ (Սաղմոս 37.3–4), որպէսզի ինչ որ կամենաք ու կատարէք` Իմ կամքիս համաձայն ըլլայ (Նամակ փիլիպպեցիներուն 2.13)։
	Ձեր խնդրածէն եւ խորհածէն շատ աւելին կ՚ընեմ ձեր բարիքին համար (Նամակ եփեսացիներուն 3.20), որովհետեւ միշտ ձեր կողքին եմ ու հաստատուն յոյսովս կը զինեմ ձեզ (Երկրորդ նամակ թեսաղոնիկեցինե-րուն 2.16–17):
	Ես ձեր մխիթարիչ Հայրն եմ. դուք Ինձմով կը զօրանաք ձեր բոլոր նեղութիւններուն մէջ, որպէսզի, ձեր հերթին, նեղութիւններուն մէջ եղող-ներուն օգնէք (Երկրորդ նամակ կորնթացիներուն 1.3–4)։
	Երբ սրտաբեկուած եւ յուսալքուած էք, Ես ձեր կողքին եմ (Սաղմոս 34.18). Ես հովիւի պէս ձեզ գիրկս պիտի առնեմ (Եսայի 40.11). ձեր աչքերէն ամեն արցունք պիտի սրբեմ եւ աշխարհի վրայ ձեր կրած բոլոր ցաւերը պիտի ամոքեմ (Յայտնութիւն Յովհաննէսի 21.4)։
	Ես ձեր Հայրն եմ եւ ձեզ կը սիրեմ այնպէս ինչպէս իմ Միածին Որդիս` Յիսուսը սիրեցի (Աւետարան ըստ Յովհաննէսի 17.23), որովհետեւ Յիսուս ձեզի հանդէպ Իմ ունեցած սէրս յայտնեց ձեզի (Աւետարան ըստ Յովհան-նէսի 17.26). Ան է Իմ փառքիս լոյսը եւ էութեանս ճշգրիտ պատկերը (Նա-մակ եբրայեցիներուն 1.3)։
	Միայն այս բոլորէն ետք կրնաք յայտարարել. «Եթէ Աստուած մեր կողմն է, ո՞վ կրնայ մեզի հակառակ ըլլալ» (Նամակ հռոմայեցիներուն 8.31)։
	Ես անյիշաչար եմ ձեր մեղքերուն հանդէպ, որովհետեւ Յիսուս Ինձ ձեզ հետ ու ձեզ իրարու հետ հաշտեցուց (Երկրորդ նամակ կորնթացինե-րուն 5.18–19). Ես ձեզ այնքա՜ն սիրեցի, որ Միածին Որդիս ղրկեցի ձեր մեղքերուն քաւութեան համար զոհուելու (Ընդհանրական առաջին նամակ Յովհաննէս առաքեալի 4.10)։ 
	Եթէ կ՚ընդունիք Իմ Միածին Որդիս` Յիսուսը, ձեր Հայրն ալ ընդու-նած կ՚ըլլաք (Ընդհանրական առաջին նամակ Յովհաննէս առաքեալի 2.23), որովհետեւ ոչինչ կրնայ ձեզ Իմ սէրէս բաժնել, որ Յիսուս Քրիստոսի միջոցաւ ճանչցաք (Նամակ հռոմայեցիներուն 8.38–39)։
	Ապաշխարութեամբ տո՛ւն վերադարձէք եւ Ես մեծ ուրախութեամբ պիտի ընդունիմ ձեզ (Աւետարան ըստ Ղուկասի 15.7), որովհետեւ Ես ձեր երկնաւոր Հայրն եմ (Աւետարան ըստ Մատթէոսի 6.9)։ 
	Սակայն վճռական որոշումի մը դէմ յանդիման կը գտնուիք դուք. «Կ՛ուզէ՞ք Իմ ԶԱՒԱԿՆԵՐՍ ըլլալ» (Ընդհանրական առաջին նամակ Յով-հաննէս առաքեալի 1.12)։ 
	Ես ձեզ կը սպասեմ… (Աւետարան ըստ Ղուկասի 15.11–32)։
	
				Սիրով`
					Ձեր գթառատ Հայրը` ամենակալ Աստուած
	 
* * *

	«Իմ հոգիս Տիրոջմով պիտի ցնծայ, որովհետեւ ինծի փրկութեան զգեստ եւ ուրախութեան պատմուճան հագցուց. փեսայի մը պէս թագ դրաւ գլխուս, եւ հարսի մը պէս զարդարեց, մեր Տիրոջ` Յիսուս Քրիստոսի շնորհքովը, որուն կը վայելեն փառքը, իշխանութիւնն ու պատիւը, այժմ եւ միշտ եւ յաւիտեանս յաւիտենից։ Ամէն» (Խորհրդատետր սրբազան պա-տարագի, Անթիլիաս-Լիբանան, 1999 էջ 15)։    

